Source: http://www.jogiforum.hu/forum/32/38285
Timestamp: 2018-10-15 21:57:49+00:00

Document:
Földmérés - telekhatár - vita | fórum | Jogi Fórum
zsálya78 # e-mail 2018.06.16. 00:47
köszönöm a válaszaid! a térképen sajnos nincs rajta a kút, ahogy az adásvételiben sem szerepelt. de ez egy használaton kívüli telek volt, a régi nagy telket anno kettéosztották, a szomszédunk vette meg az egyik részét (és építette a kerítést nyilvánvalóan aszerint, ahogy az ő igényei megkívánták, ezért hol itt van, hol meg ott..a kút a mi oldalunkon áll, az oldala is a kerítés része, mint egy házfal, csak ugye mivel nem négyzet alakú, hanem kör, ezért egy ív "átlóg"), a másik részén pedig nem volt semmi....csak a gazzal benőtt régesrégi kút :)
égivándor # e-mail 2018.06.13. 19:50
nonolet # e-mail 2018.06.13. 14:29
Avagy: amíg szomszédnak csak a szája jár, addig neked nyugi van...
nonolet # e-mail 2018.06.13. 14:28
HA a valóság kiderítés a cél, akkor
kikell tűzetni a telket hivatalosan egy földmérővel.
(40-60 eFt)
Aztán kiderül mi van jó vagy rossz helyen.
A többit lásd a fórumban korábban...
Azonban jelenleg a szomszéd állít valamit így tűzesse ki ő.
Hisz neki kell bizonyítania, amit állít.
égivándor # e-mail 2018.06.13. 13:07
Szeretném az álláspontját kérdezni hozzáértőnek:Külterületi telek ,valaha volt szőlős,6 méteres telek szélesség jellemzően.Egyik oldali szomszéd felől új kerítést építettünk,mert elegünk lett a kötekedéseiből, melynek alapja is lett, 15 cm széles beton formájában.Eddig drót kerítés volt 2,5 méterenként egy oszloppal.A régi drót kerítés nyomvonalára épült az új,úgy,hogy az alapja a mi telkünkön van teljes egészében,az új kerítés szomszéd felőli síkja megegyezik a régi kerítés síkjával,tehát a mi telkünk lett ugye kisebb 15 centivel a beton alap méretével.A minap jött a szomszéd,hogy húsz centivel odébb van a kerítés az Ő kárára ,mondtam,hogy oda épült az új ,ahol a régi volt.Erre azt mondta,hogy akkor a régi is rossz helyen volt ,és bontsam és vigyem odébb!!Mindezt ,akkor amikor felépült,miközben végig nézte hétvégente ahogyan épül .Mi várható ebből ?
nanemaaa # e-mail 2018.06.13. 10:10
Csak csillogtatja....
Kovács_Béla_Sándor # e-mail 2018.06.13. 10:06
Ja, hogy az már meg is volt. Akkor pláne mire ez a soks szöveg? Grafomán-e vagy-e?
Kovács_Béla_Sándor # e-mail 2018.06.13. 10:05
Mennyi duma... Pedig elsőnek csak a térképet kellene megnézni, kis szerencsével fel is van tüntetve a kút.
nonolet # e-mail 2018.06.12. 20:54
"Mi jópár éve elkezdtük használni a kutat locsolni, ekkor a szomszéd is megkérdezte, hogy beleteheti-e a szivattyúját...mivel a kútban van víz bőven, mi pedig jófejek vagyunk, ezért megengedtük neki,"
A kút tehát: a szomszéd által is elismerten a tiéd volt anno!!!
Különben ugye nem kért volna engedélyt tőled...
Hanem mondván " a kút közös" használta volna ő is.
Tehát ő most vélhetőn csak SZÍVESSÉGI használó.
Azaz addig használhatja amíg engeded neki.
Az engedélyt akár "azonnal" is visszavonhatod.
Természetesen a beruházását meg kell térítened neki.
Ugyanakkor... ez vet fel kérdéseket.
" a kút 80-90%-a legalább a mi kertünkben van."
Mert, HA VALÓBAN az ő telkén IS van, akkor meg mégis csak közös.
A közös tulajdont pedig mindketten egyformán használhatjátok!
De CSAK ÚGY!!!!, hogy az a másik érdekét ne sértse.
A kút hovatartozását azonban csak a telekhatár kitűzése dönti el.
Illetve az még, hogy mit ír az adásvételi szerződésed a kútról?!
nonolet # e-mail 2018.06.12. 20:42
A térképről elég jól lehet méretet venni, HA!!!
Arányos a kinyomtatott léptékhez képest.
Ezt a lehető legnagyobb méret levételével és a valóságban való megmérésével tudod kalibrálni.
Ez esetben a telek hosszát megmérve érdemes ellenőrizni a térképi méretet a valósághoz.
Ha ez hosszú méret OKÉ! nagyjából, akkor rövidebbekben is bízhatsz kb.
Gond szokott még lenni a telek elcsúszásból!
Azaz a telek méretei jók ugyan, de el van csúszva valamerre mindentől a valóságban az egész telek.
Ha az utcán 13 méter és egyenes+merőleges a térképen a határvonal, akkor esélyes,
a mostani terület használat nem felel meg a térképinek.
Hanem kényelmi és praktikus okból az épület szerint kerítettek anno az elődök, akik még tudták,
hogy a ház mögötti sáv kié is valójában...
A szomszédhoz hozzákerítés+használat ellenére is.
Mint írtam a kitűzés SEMMIT nem dönt el!!!
A kié a kút kérdését sem.
A kitűzés CSAK!!!! megmutatja a HIVATALOS határ helyét.
HA ez vitás kérdéseket okoz, akkor azt külön műsor rendezni, hisz a RÉGÓTA KIALAKULT és ELFOGADOTT használatot kell módosítani.
Azaz szerzett jogokat...
A módosítás történhet,
önként közös megegyezéssel
vagy ha ez nem megy
erőből perben hozott ítélettel
A kitűzés csak ÉRVET ad a módosításhoz.
De mivel nem bírói ítélet ezért nem is dönthet el semmit vita esetén.
zsálya78 # e-mail 2018.06.12. 17:17
egyébként az utcafronti kerítésünk valóban 13 méter hosszú...de onnan rögtön egy éles szögben "bejön" a szomszéd kerítése, és neki a telekhatárra épített házfalától mérve (az utcafronttól kb 5 méterre van a háza) ott már csak 11,5 méter széles a telkünk :) és onnantól indul a csicsicsuki, hol még beljebb jön felénk a kerítés, hol pedig kicsit kiljebb, de max 12 méterre
zsálya78 # e-mail 2018.06.12. 17:04
Kedves nonolet, nagyon köszi a gyors választ!
a kérdésem, hogy ha netántán számunkra születne rossz eredmény (mert a kút a jelenlegi telekhatárok legszélesebb pontján áll, ott, ahol 12 méter széles a telek...de ha mégis kiderülne, hogy 11 méter (nem pedig 13m, ahogy a térkép alapján gondoljuk), akkor az a kút a bácsié lenne...akkor mi a helyzet? akkor mi megtehetnénk, hogy elbirtokoljuk a területet (hisz 15 éve itt vagyunk), vagy esetleg azt, hogy hagyunk mindent így, ahogy van? mert egyrészt a kútvíz az őrült nagy segítség (a locsolási költségekben), másrészt jelenleg nem lenne pénzünk egy új kerítést sem építeni...
Egyébként most ez azért jött elő, mert épp azt "követeki", hogy vágjuk le a kútról (ami ugye a mi kertünkben van) a borostyánt, mert őt zavarja a használatban...
egyébként azt csináltuk, hogy a fölhivataltól lekért méretarányos (1:1000) térképen lemértük a telekszéleséget, az alapján az ott 13,5mm (kb), de mindenképp több, mint 13mm...ehhez képest mértük meg több helyen a telket, és a max szélesség 12 méter. Tudom, elég mekkmesteres ez így, de valóban lehet rá számítani (hogy ha tényleg 13,5mm a térképen, és a valóságban valóban csak max 12m), hogy akkor a 12 méteren levő kút a végső mérésnél jó eséllyel a miénk lesz?
nonolet # e-mail 2018.06.12. 16:50
Tedd meg a megelőző lépést!
Előzetes értesítés nélkül azonnal csináltass egy telek kitűzést.
(cirka 40-60 eFt lesz)
Ami alapján HA neked "járna még" terület közlöd,
ezzel a kiméréssel mindenféle elbirtoklás megszűnt.
A kitűzés persze MÉG NEM DÖNT EL semmilyen telekhatár
kérdést/vitát!!!
Mert a kitűzés CSAK az eddigi használathoz képesti eltérést mutatja meg.
A kiderült eltérésnek rendezését három módon lehet megoldani.
marad minden ahogy van, beletörődtök a jelen állapotba
közös megegyezéssel módosítjátok a határokat
perben a bíróság tesz igazságot köztetek
Bármi lesz is a megoldás módja, utána azt célszerű az ingatlan nyilvántartáson is átvezetni.
(szerződéskötés, telekalakítás)
Ezzel lehet a jövőbeni vitáknak elejét venni és így a térkép is valóságot tükrözi majd.
A kitűzés persze vezethet más eredményre is...
Kiderülhet akár az is, hogy nem a javadra, hanem a károdra tér el a valóság és a térkép.
De jobb ezt is tudni és rendezni.
Kiderülhet az is, hogy a hibahatáron belüli csak az eltérés.
Akkor marad minden, ahogy most van és nem kell rendezni sem semmit.
A kúton nem érdemes összeveszni.. egyelőre.
zsálya78 # e-mail 2018.06.12. 16:15
a cél az lenne, hogy tutira tudjuk mondani, hogy az a mi kutunk...nem akarunk ellenségeskedést, de szeretnénk, ha előtte is nyilvánvaló lenne, hogy ő igenis a mi kutunkat használja, mert mi ilyen rendes népek vagyunk, és légyszi ne cseszegessen minket tovább (természetesen a felkúszó borostyánt is első kérésre levágtuk egyébként is a házfaláról...)
zsálya78 # e-mail 2018.06.12. 16:12
a kérdésem egy igen problémás szomszéddal kapcsolatos. Adott a telkünk, rajta ház 13 éve. A telekhatáron a kerítés nem egyvonalban van, hol 12m széles a telkünk, hol csak 10-11, mindez nem egy folytonos vonallal, hanem mondjuk 20 méteren át 12m, aztán hirtelen jön egy beugró, és már csak 11m, aztán ez megy 20 méteren, majd hirtelen újra arrébb van a kerítés egy fél méterrel...ahogy látom, kb annak vonalát követve, ahogy a szomszéd telekhatáron álló kis épületek, műhelyek, tárolók "megkívánták"...a vitás kérdés a kút. Az egyik ilyen kerítés-nyomvonal váltásnál, azaz beugróban van egy fúrt kút. A mi telkünkön, de a kút karimája átlóg a szomszédba. Régen elvileg ez egy közös nagy telek volt, egy családé, de az idők során ketté lett osztva. Mi jópár éve elkezdtük használni a kutat locsolni, ekkor a szomszéd is megkérdezte, hogy beleteheti-e a szivattyúját...mivel a kútban van víz bőven, mi pedig jófejek vagyunk, ezért megengedtük neki, ő meg szintén jófejségből (de egyébként kérés nélkül) hegesztett a kút fölé egy új tetőt...szóval jópár éve (kb 6-7) ezt közösen használjuk. Közben kiderült, hogy a szomszéd nagyon egy utálatos alak, mindenféle dologgal kapcsolatban feljelentéssel fenyegetőzik pl ha átlóg egy fa ága, vagy most nemrég, hogy a kerítésről az ő telekhatáron levő házfalára elkezdett ráfutni (kb 20 centi hosszan) 2 szál borostyán, ilyenkor se szó se beszéd elkezdte irtani a kerítésről a borostyánt, átnyúlva a mi oldalunkra, rondára csupaszítva...ekkor kértük, hogy fejezze be ezt a fajta viselkedést, ne legyen ilyen ellenséges, mikor mi meg megengedtük, hogy használja a kutat. Na most ő azt állítja, hogy ez egy közös kút, hisz anno a testvérek (akiké volt a nagy telek) még közösen építették. Kérdésem, hogy lehet ilyen? Ahogy írtam, a kút 80-90%-a legalább a mi kertünkben van. Másrészt megnéztük a földhivatali térképen, és nagyon úgy tűnik, hogy teljesen rossz helyen van a kerítés, végig 13 méter szélesnek kéne lenni a telkünknek, és a térkép alapján egyértelműen a mi telkünkn kéne, hoyg nagyobb legyen (ehhez képest az övé a nagyobb). Szóval ha kihívnánk egy földmérőt, jó eséllyel kiderülne, hogy ez a tákolt ilyenolyan kerítés teljesen rossz helyen van (és egyébként a szomszéd több épületből álló raktár?műhely?építménye a telek oldalában rajta sincs a földhivatali térképen...), szóval hogy nem kevéssé lenne szélesebb a telkünk, mint most. igazából ez nem is érdekelne már, de leginkább a kút a kérdéses, hogy ugye nem mondhatja, hogy az közös? egyébként pont letelt a 15 év, hogy megvettük a telket, viszont közben (tavaly) ő a fél telket ráiratta a gyerekeire...ezt csak egy esetleges elbirtoklási kérdés miatt írom, fogalmam sincs, hogy számít-e...
Köszönettel várom válaszukat! :)
nonolet # e-mail 2018.04.10. 13:48
A régi rajzolt+vonalzós mérésű térkép
valóban akár ilyen nagy hibahatárú is lehetett.
A te estedben ez már lényegtelen! lesz, most hogy újra alkotják a telked térképét a digitális rendszerben.
Vizsgálat indul és ehhez előszedik a régi mérési adatokat
plusz a környező térképeket és próbálják majd kitalálni a VALÓSÁGOT.
(ennek szigorú térkép matematikai és jogi alapjai vannak, ne aggódj e miatt)
A folyamat végén kialakul egy valóságot jól(jobban)
és kisebb hibahatárral mutató új térkép részlet.
Ez lesz az új szentírás a telkedre nézve!
Ebből az új térképből újra számolják a terület m2 adatát is.
Aztán ezt írják be tulajdoni lapra.
A vizsgálat vége tehát lehet neked
Az várható, hogy
elmozdul a térképi határ
változik m2 adat is
Aztán jöhet az a kör, hogy
az új térképhez kéepst
a természetbeni HASZNÁLAT
miként áll valójában... és
HA NEM úgy ahogy a térkép mutatja,
akkor majd felmerül kérdés, hogy: mi a teendő?
Azaz: ki és mit tud/akar tenni azért, hogy a kettő egybe essen.
Adott esetben ebben kellhet
egyezségre jutni a szomszéd(ok) esetén
a bíróság ítéletét kérni egyezség híján
nonolet # e-mail 2018.04.10. 13:34
Mivel a térképezésnek is van technikai hiba határa ...
Így azt jelenti, hogy a hibahatár alatti eltérést
hibára hivatkozva nem lehet vitatni.
A bíróság előtt sem.
Más kérdés a GYAKORLATBAN KIALAKULT használat esete.
Azaz a rossz helyen lévő ház, kerítés, stb. témája.
Ez mivel TULAJDONI/BIRTOKLÁSI kérdés, nyilván vitaható.
HA a felek nem tudnak megegyezni, akkor ebben a témában bíró ítél.
Akár a térképi/mérési valóság ellenére is!
A törvény és JÓZAN ÉSZ keretei között eljárva...
Hisz nem fog egy házat 20 centivel odébb rakatni.
Vagy egy drága kerítést lebontatni
Csak mert egyszer utólag kiderül, hogy az átlóg a szomszédba.
Persze adott esetben lehet elszámolási és/vagy kártérítési része az ügynek ekkor is.
wers # e-mail 2018.04.10. 13:33
A 25/2013 3. melléklete tartalmazza a megegedett jogi(térképi) eltéréseket.
Lajos84 # e-mail 2018.04.10. 12:49
Nagyon köszönöm Nonolet a részletes és kimerítő választ.
Tegnap voltam a Földhivatalban és kiderült, hogy hiba van a térképen, és nem jó helyen van a vonal.
Ez olyan hiba hogy földmérés nélkül is egyértelmű és foglalkoznia kell vele a Földhivatalnak és nagyon rendesek voltak, mert úgy vettem észre, hogy akkor hivatalból fognak rajta javítani.
"Ennél kisebb eltérést tehát nem lehet vitatni.
Akkor az úgy jó ahogy a valóságban van."
Ez mit jelent? Hogy biróságon sem lehet vitatni? Bíróság sem foglalkozik vele?
Nekem azt mondták a Földhivatalban, hogy mivel ezen a területen különösen rossz a térkép, igy a mi esetünkben 88 m2 a hibahatár. (A mi telkünk pedig jelenleg 177 m2-rel kisebb)
Ez azt jelenti, hogy ha annál kevesebb az eltérés, akkor a Bíróság sem foglalkozik vele?
nonolet # e-mail 2018.04.08. 17:05
Abból kell kiindulni, hogy
a földhivatali térkép az IGAZ!!! az a bázis
mindaddig, amíg valaki az ellenkezőjét nem bizonyítja
ki nem derül egy földméréséi/adatnyilvántartási hiba
A tulajdoni lapon a m2 az CSAK egy a térképről SZÁMOLT adat.
Ezért HA eltér
a térképről számolható
tulajdoni lapon lévő m2 adat
akkor a m2-t a térkép alapján fogják módosítani!
Ezt a vitát tisztába rakni (alighanem) egy módon lehet csak...
Kérni kell a két telek kitűzését egy földmérőnél.
(cirka 70-80 eft lesz a kettő együtt kitűzve)
A költséget fele-fele alapon illik állnotok.
Hisz egyikőtök sem tudja a tutit.
A kitűzés megmutatja, hogy hová esnek
pontoson a TÉRKÉP szerint a telkek sarkai!!!
OTT KÉNE lenni valóságban, a használat szerint is.
HA nem ott van és jelentős az eltérés, akkor jön a második kör.
Belterületen: 15 cm
Külterületen: 21 cm
a megengedett eltérés a térkép és valóság között!!!!
Ennél kisebb eltérést tehát nem lehet vitatni.
Akkor az úgy jó ahogy a valóságban van.
Vitathatóan nagy eltérés esetén két lehetőségetek van.
Meg egyeztek egymással.
Persze elszámolás, beszámolás, csere-bere, stb. kellhet.
Nomeg mindkét fél jóindulata, hogy megegyezzetek.
Az egyezséget írásba foglaljátok és aláírjátok.
Amennyiben érinti a térképet/tulajdoni lapot IS! a változás.
Akkor a hivatali részét is elvégzitek.
Ügyvéd, földmérő, bejelentés.
Ez telkenként akár újabb 50-80 eFt is lehet.
Nem juttok dűlőre egymással...
Akkor perben a bíróság mondja meg a tutit.
Némi idő és pénz feláldozása árán.
telkek kitűzése
gond esetén a megoldás kidolgozása
szükség szerint a megoldás hatósági részének végig vitele
A folyamat végén lesz 2 rendbe rakott telek :-)
Sajnos nem ingyen...
Hanem telkenként úgy 40 eFt-tól akár 100 eFt-ig.
(a helyzet függvényében)
Lajos84 # e-mail 2018.04.08. 11:08
Kicsit megnéztünk azóta pár dolgot (még a Földhivatalba nem sikerült bemenni, talán holnap...).
Tehát amit eddig látunk, az az, hogy ha megnézem a hivatalos térképet, akkor azon lemérve a 2 terület milliméter pontosan megegyezik, tehát annak idején amikor a telekalakítás volt, és megosztották a területet, akkor úgy tűnik, hogy pont középre húzták be a vonalat. Ez egy ilyen hosszú, vékony keskeny téglalap volt régebben és amikor az előző tulajdonos megvette, akkor ő azt mondta, hogy neki nem kell ilyen nagy terület és ő végezte el a telekalakítást és osztatta 2 részre. És úgy tűnik, hogy a vonalat akkor középre húzták be, mivel a 2 terület most a térkép szerint teljesen egyforma, csak az a gond, hogy a terület viszont nem egyforma, hanem a szomszédé 1700 m2, a mienk viszont 1800 m2. Az előző tulajdonos azt mondta, hogy ők csak 500 négyszögölt akartak és azért osztották meg az ingatlant annak idején, és ez az 1800 m2 ez tényleg épp 500 négyszögöl, tehát nem felezni akarták, hanem más szempont volt, igy jött ez ki, hogy 1800 és a maradék, ami 1700 jelen esetben. Szóval úgy gondolom, rossz helyre lett behúzva a vonal. Ezen vajon hogy lehet segíteni? A Földhivatal hivatalból nem javítja ki esetleg, ha megállapítja, hogy tényleg rossz helyre lett behúzva?
A szomszéd egyébként azt is állitja, hogy nekik nincs meg az 1700 m2, azért szeretne tőlünk még 150 m2-t, csak az a gond, hogy a mi méréseink szerint, ami nyilván nem túl pontos, de a mienk sincs meg, messze nincs 1800, szóval szerintem itt a területek is el lettek mérve, szóval a 2 együtt nincs 3500 m2, így emiatt tőlünk akarják a hiányzó részt, de igazából a mienk sincs meg, tehát ha még adunk, akkor a mienk meg még annyi sem lesz.
nonolet # e-mail 2018.04.01. 23:33
"Bár az elég érdekes , ha a szomszéd is kimérette meg az előző tulajdonos is és 13 méter különbség van"
Akkor esélyes, hogy valaki sunyít....
Vagy durva hiba történt valamelyik mérésnél.
Ez előző kimérés doksija meg lesz az irattárban.
Meg a mostanié is.
Ugyanakkor az is megesik néha, hogy ennyit mozognak a térképi határok, egy korábbi térképezési hiba miatt.
(időnként újra térképeznek mindent, hivatalból)
HA a térkép és a valóság nem egyezik
AKKOR a feleknek két lehetőségük marad.
Megegyeznek békésen a rendezés módjában.
Beleértve a pénzügyi elszámolást is.
Ha az is szükséges, mert terültek változnak, vagy kártérítést kell fizetni.
Megegyezés híján a bíróság ítéletét kérik.
Ekkor a bíróság mondja meg tutit egy rakás pénzért (és időért) cserébe.
Lajos84 # e-mail 2018.04.01. 14:25
Kedves Drbjozsef és Nonolet!
Természetesen utána fogunk járni a Földhivatalnál, hogy jobban képbe kerüljünk, hogy mi a helyzet, és kitűzetjük , ha szükséges.
Beszéltem közben azzal, akitől mi vettük az ingatlant.
Azt mondta, hogy annak idején ők építették a keritést és a Földhivataltól ment ki a földmérő, aki felmérte és kitűzte és az alapján lett a kerités megépítve, szóval szerinte jó helyen van.
Ha ez igy van, akkor vajon én a Földhivatalban ennek fogom nyomát találni? Az jó nekem valamire, ha ezt megtalálom?
Úgy értem esetleg megúszhatom az újbóli kitűzést, ha megvan a korábbiról valami irat? És ez gondolom megállja a helyét Bíróságon is nem?
Bár az elég érdekes , ha a szomszéd is kimérette meg az előző tulajdonos is és 13 méter különbség van...
nonolet # e-mail 2018.03.30. 12:11
Ha kimérette hivatalosan, akkor arról készült irat is a földmérőnél.
Kérj belőle példányt a szomszédtól...
Abból látod, hogy mi az igazság.
Egyébként jelen is kellett volna lenned, mint érintettnek.
Meg kellett volna hívni a kimérésre...
Ha nem hiszel neki, akkor te is kitűzetheted a saját telked.
(cirka 40-50 eFt a földmérő díja)
A kitűzés manapság elvben 2 cm pontosságú.
A megengedett térképi/valóság eltérés a digitális rendszerben
belterületen 15 cm
külterületen 21 cm
Régebben (papír alapon) az eltérés akár 40 cm is lehetett...
Ha valóban nem a tiéd, akkor megoldást kell találni a rendbe rakásra...
Lehetőleg közös meggyezéssel.
Mert a jogi út elég drága.
nonolet # e-mail 2018.03.30. 12:03
"A tegnap hatályba lépett település rendezési tervben található térkép alapján."
A birtok határt a Földhivatali térkép adja meg.
Azt nézd meg... az a közhiteles adat.
(az ellenkezője bizonyításáig)
Vita esetén, vagy építkezés előtt, vagy csak a saját meggyőződés-nyugalom miatt
a sarokpontokat kitűzetni is a földhivatali térkép alapján lehet.
(cirka 40-50e Ft a kitűzés díja)

References: bíróság 
 bíróság 
 bíróság 
 Bíróság 
 Bíróság 
 bíróság 
 bíróság 
 bíróság